Backtrack (1990)

Backtrack (originaltittel: Catchfire, senere gjenutgitt som Backtrack, norsk tittel Leiemorderen) er en amerikansk film fra 1990 regissert av Dennis Hopper og Alan Smithee.

Handling 
Kunstner Anne Benton har begynt å tiltrekke seg stor medie-oppmerksomhet på grunn av kunst-stykkene sine. Men en natt blir hun vitne til en mafia-konfrontasjon av Leo Carelli, som dreper en annen gangster og livvakten hans. Leo oppdager Anne, men hun kommer seg unna og går til politiet. To av gangsterne, Greek og Pinella, reiser hjem til Anne for å få henne til å tie, og de dreper kjæresten hennes Bob. FBI-agent Pauling - som har vært ute etter Carelli en stund - tilbyr Anne en plass i et vitnebeskyttelsesprogram. Men når hun ser en annen gangster, Carellis advokat John Luponi ved politistasjonen, forkler hun seg med en annen kvinnes parykk og regnfrakk.

I mellomtiden tilkaller Lino Avoca, Carellis sjef, den beste leiemorderen Milo for å kvitte seg med Anne. Milo kjøper et av Annes kunstverk og ransaker hjemmet hennes, og oppdager intime polaroid-fotografier tatt av henne. Flere måneder senere har Anne kuttet alle bånd med fortiden, og etablert seg i Seattle som en reklametekst-forfatter. Men hun blir sporet opp av Milo, men hun stikker av til New Mexico. Milo tilbyr Anne en avtale: Han lar henne leve, hvis hun vil gjøre ting han ber om. Men Milo forelsker seg i Anne, og han aner ikke hvordan han skal takle den ukjente følelsen. Anne og Milo flykter sammen til en isolert gård, som Milo eier. Men de blir snart forfulgt av Carelli, og deres håndlangere. Så Anne og Milo må drepe alle sammen.

Skuespillere 
 Jodie Foster som Anne Benton
 Dennis Hopper som Milo
 Dean Stockwell som John Luponi
 Joe Pesci som Leo Carelli
 John Turturro som Pinella
 Fred Ward som Pauling
 Vincent Price som Mr. Avoca
 Julie Adams som Martha

Referanser

Eksterne lenker 

Filmer fra 1990